ᱟᱵᱽᱨᱟᱦᱟᱢ ᱞᱤᱝᱠᱚᱱ

ᱟᱵᱽᱨᱟᱦᱟᱢ ᱞᱤᱝᱠᱚᱱ (ᱯᱷᱮᱵᱽᱨᱩᱣᱟᱨᱤ ᱑᱒ ᱑᱘᱐᱙ - ᱑᱕ ᱮᱯᱨᱤᱞ ᱑᱘᱖᱕ ) ᱟᱢᱮᱨᱤᱠᱟ ᱨᱤᱱᱤᱡ ᱜᱮᱞ ᱟᱨᱮ ᱟᱹᱱᱤᱡ ᱫᱤᱥᱚᱢ ᱜᱚᱝᱠᱮ ( ᱯᱨᱮᱥᱤᱰᱮᱸᱴ) ᱛᱟᱦᱮᱸ ᱠᱟᱱᱟᱭ ᱾ ᱱᱩᱭᱟᱜ ᱠᱟᱹᱢᱤ ᱚᱠᱛᱚ ᱫᱚ ᱑᱘᱖᱑ ᱠᱷᱚᱱ ᱑᱘᱖᱕ ᱫᱷᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱨᱤᱯᱚᱵᱞᱤᱠᱟᱱ ᱯᱟᱴᱤ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱟᱢᱮᱨᱤᱠᱟ ᱫᱚ ᱟᱡᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱢᱮᱨᱤᱠᱟᱱ ᱥᱤᱵᱷᱤᱞ ᱣᱟᱨ (American civil war ) ᱠᱷᱚᱱ ᱮ ᱯᱟᱨᱚᱢ ᱞᱮᱫ ᱠᱚᱣᱟ ᱾ ᱟᱢᱮᱨᱤᱠᱟ ᱨᱮᱭᱟᱜ ᱥᱮᱵᱮᱫ ᱨᱤᱛ ᱢᱩᱪᱟᱹᱫᱽ ᱨᱮᱭᱟᱜ ᱢᱟᱹᱱ ᱥᱟᱨᱦᱟᱣ ᱦᱚᱸ ᱟᱵᱽᱨᱟᱦᱟᱢ ᱞᱤᱝᱠᱚᱱ ᱜᱮ ᱧᱟᱢᱼᱟ ᱾

ᱡᱟᱱᱟᱢ 
ᱟᱵᱽᱨᱟᱦᱟᱢ ᱞᱤᱝᱠᱚᱱ ᱫᱚ ᱢᱤᱫ ᱨᱮᱸᱜᱮᱡ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱯᱩᱭᱞᱩ ᱫᱚ ᱨᱤᱯᱚᱵᱞᱤᱠᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱛᱟᱭᱚᱢ ᱛᱮ ᱟᱢᱮᱨᱤᱠᱟ ᱨᱤᱱᱤᱡ ᱨᱟᱥᱴᱨᱚᱯᱚᱛᱤ ᱵᱮᱱᱟᱣ ᱮᱱᱟᱭ ᱾ ᱚᱱᱟ ᱢᱟᱬᱟᱝ ᱨᱮ ᱩᱱᱤ ᱫᱚ ᱢᱤᱫ ᱩᱠᱤᱞ ᱮ ᱛᱟᱦᱮᱸ ᱠᱟᱱᱟ, Illinois ᱯᱚᱱᱚᱛ ᱨᱤᱱᱤᱡ ᱢᱤᱫ ᱵᱤᱫᱷᱟᱭᱚᱠ (legislators), America's house of Representatives ᱨᱮᱱᱤᱡ ᱥᱚᱦᱮᱫ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱱᱮᱴ ᱨᱮᱭᱟᱜ ᱥᱟᱱᱞᱟ ᱨᱮ ᱦᱚᱸ ᱵᱟᱨ ᱫᱷᱟᱣ ᱮ ᱦᱟᱨᱟᱣ ᱞᱮᱱᱟ ᱾

ᱩᱠᱤᱞ ᱠᱟ.ᱢᱤᱦᱚᱨᱟ
ᱩᱠᱤᱞ ᱠᱟᱛᱮ ᱟᱨᱡᱟᱣᱟᱜ ᱱᱚᱡᱚᱨ ᱛᱮ ᱧᱮᱞ ᱞᱮᱠᱷᱟᱱ ᱟᱢᱮᱨᱤᱠᱟ ᱨᱤᱱᱤᱡ ᱨᱟᱥᱴᱨᱚᱯᱚᱛᱤ ᱵᱮᱱᱟᱣᱜ ᱢᱟᱬᱟᱝ ᱨᱮ ᱟᱵᱽᱨᱟᱦᱟᱢ ᱞᱤᱝᱠᱚᱱ ᱫᱚ ᱵᱟᱜᱮ ᱵᱚᱪᱷᱚᱨ ᱫᱷᱟᱹᱵᱤᱡ ᱩᱠᱤᱞ ᱠᱟᱹᱢᱤ ᱛᱚᱨᱟᱣ ᱟᱠᱟᱜᱼᱟ ᱾ ᱤᱠᱷᱟᱹᱱ ᱟᱡᱟᱜ ᱩᱠᱤᱞ ᱠᱟᱹᱢᱤ ᱛᱮ ᱟᱡ ᱟᱨ ᱟᱡ ᱨᱤᱱ ᱠᱞᱟᱸᱭᱮᱴᱥ ᱡᱟᱦᱟᱸ ᱛᱤᱱᱟᱹᱜ ᱟᱹᱝᱠᱩᱥ ᱟᱨ ᱢᱚᱱᱮ ᱡᱤᱣᱤᱨᱮ ᱥᱟᱹᱱᱛᱤ ᱠᱚ ᱧᱟᱢ ᱟᱠᱟᱜᱼᱟ, ᱚᱱᱟ ᱟᱨ ᱥᱚᱢᱯᱚᱛᱤ ᱞᱮᱠᱟ ᱫᱚᱦᱚᱭ ᱞᱟᱹᱜᱤᱫ ᱛᱮᱫᱚ ᱪᱮᱫ ᱦᱚᱸ ᱵᱟᱝ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱩᱠᱤᱞ ᱠᱟᱹᱢᱤ ᱚᱠᱛᱚ ᱨᱮᱭᱟᱜ ᱥᱟᱭᱼᱥᱟᱭ ᱥᱚᱛ ᱟᱨ ᱥᱟᱹᱨᱤ ᱠᱟᱹᱦᱱᱤ, ᱟᱡᱟᱜ ᱱᱤᱨᱚᱲ ᱵᱮᱵᱷᱟᱨ ᱟᱨ ᱥᱚᱱᱚᱛ ᱠᱟᱹᱢᱤ ᱪᱮᱛᱟᱱ ᱨᱮ ᱯᱚᱨᱢᱟᱱ ᱧᱟᱢᱚᱜᱼᱟ ᱾

ᱟᱵᱽᱨᱟᱦᱟᱢ ᱞᱤᱝᱠᱚᱱ ᱟᱡ ᱨᱤᱱ ᱩᱱᱠᱩ ᱠᱞᱟᱸᱭᱮᱴᱥ ᱠᱷᱚᱱ ᱫᱚ ᱵᱟᱹᱲᱛᱤ ᱠᱟᱹᱣᱰᱤ ᱵᱟᱭ ᱦᱟᱛᱟᱣ ᱛᱟᱦᱮᱸᱱ, ᱡᱟᱦᱟᱸᱭ ᱫᱚ ᱟᱡ ᱞᱮᱠᱟ ᱜᱮ ᱨᱮᱸᱜᱮᱡ ᱱᱟᱪᱟᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱫᱷᱟᱣ ᱟᱡᱤᱡ ᱢᱤᱫ ᱠᱞᱟᱸᱭᱮᱱ ᱩᱱᱤ ᱢᱚᱜᱮᱞ ᱰᱚᱞᱟᱨ ᱮ ᱵᱷᱮᱡᱟ ᱟᱫᱮᱭᱟ ᱤᱠᱷᱟᱹᱱ ᱞᱤᱝᱠᱚᱱ ᱫᱚ ᱚᱸᱰᱮ ᱠᱷᱚᱱ ᱜᱮᱞ ᱰᱚᱞᱟᱨ ᱫᱚ ᱱᱚᱣᱟ ᱢᱮᱱ ᱠᱟᱛᱮᱭ ᱨᱩᱣᱟᱹᱲ ᱟᱫᱮᱭᱟ ᱡᱮ ᱟᱡ ᱞᱟᱹᱜᱤᱫ ᱫᱚ ᱜᱮᱢᱚᱬ ᱰᱚᱞᱟᱨ ᱜᱮ ᱟᱹᱰᱤ ᱰᱷᱮᱨ ᱾ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱩᱱᱤ ᱟᱡ ᱨᱤᱱ ᱠᱞᱟᱭᱮᱸᱴᱥ ᱫᱚ ᱟᱫᱟᱞᱚᱛ ᱵᱟᱦᱨᱮ ᱨᱮᱜᱮ ᱢᱟᱱᱟᱣ ᱵᱟᱛᱟᱣ ᱦᱚᱪᱚ ᱠᱟᱛᱮ ᱜᱷᱚᱴᱚᱱ ᱮᱴᱠᱮᱴᱚᱬᱮ ᱫᱚ ᱥᱚᱞᱦᱮ ᱞᱟᱹᱜᱤᱫ ᱦᱚᱨ ᱮ ᱩᱫᱩᱜ ᱟᱠᱚ ᱛᱟᱦᱮᱸᱫ ᱾ ᱡᱟᱦᱟᱸ ᱠᱷᱟᱹᱛᱤᱨ ᱵᱟᱱᱟᱨ ᱯᱟᱦᱴᱟ ᱨᱮᱭᱟᱜ ᱴᱟᱠᱟ ᱠᱟᱹᱣᱰᱤ ᱟᱫᱟᱞᱚᱛ ᱠᱟᱹᱢᱤᱨᱮ ᱵᱮᱠᱟᱨ ᱟᱞᱚ ᱪᱟᱞᱟᱣ ᱜᱤᱰᱤᱜ ᱛᱟᱠᱚ ᱢᱟ ᱾ ᱟᱨ ᱱᱚᱣᱟ ᱠᱚ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱠᱩᱲᱟᱹᱭ ᱫᱚ ᱵᱟᱝ ᱧᱟᱢ ᱥᱚᱢᱟᱱ ᱜᱮ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱜᱩᱨ ᱟᱠᱟᱱ ᱥᱮᱱᱟ ᱭᱤᱱ ᱨᱟᱺᱰᱤ ᱮᱨᱟ ᱟᱡᱟᱜ ᱯᱮᱸᱥᱚᱱ ᱔᱐᱐ ᱰᱚᱞᱟᱨ ᱧᱟᱢ ᱚᱪᱚᱣᱟᱭ ᱞᱟᱹᱜᱤᱫ ᱛᱮ ᱯᱮᱱᱥᱚᱱ ᱮᱡᱮᱸᱴ ᱫᱚ ᱒᱐᱐ ᱰᱚᱞᱟᱨ ᱯᱷᱤᱥ ᱞᱮᱠᱟᱛᱮᱭ ᱠᱚᱭ ᱮ ᱠᱟᱱ ᱛᱟᱦᱮᱸᱫ ᱾ ᱞᱤᱝᱠᱚᱱ ᱫᱚ ᱩᱱᱤ ᱠᱩᱲᱤ ᱦᱚᱯᱚᱱ ᱞᱟᱹᱜᱤᱫ ᱠᱷᱟᱹᱞᱤ ᱤᱱᱠᱟᱹᱛᱮᱭ ᱵᱤᱪᱟᱹᱨ ᱟᱫᱮ ᱥᱩᱢᱩᱝ ᱫᱚ ᱵᱟᱝ ᱜᱮ, ᱦᱚᱴᱮᱞ ᱨᱮ ᱛᱟᱦᱮᱸᱱ ᱞᱟᱹᱜᱤᱫ ᱠᱷᱚᱨᱪᱟ ᱟᱨ ᱚᱲᱟᱜ ᱨᱩᱣᱟᱹᱲ ᱞᱟᱹᱜᱤᱫ ᱵᱷᱟᱲᱟ ᱴᱤᱠᱮᱴ ᱦᱚᱸᱭ ᱡᱚᱜᱟᱲ ᱟᱫᱮᱭᱟ ᱾

ᱫᱷᱚᱨᱚᱢ
ᱟᱵᱽᱨᱟᱦᱟᱢ ᱞᱤᱝᱠᱚᱱ ᱛᱤᱥ ᱨᱮ ᱦᱚᱸ ᱫᱷᱚᱨᱚᱢ ᱪᱮᱛᱟᱱ ᱨᱮ ᱫᱚ ᱵᱟᱭ ᱪᱟᱨᱪᱟ ᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱤᱫ ᱤᱥᱟᱭ ᱦᱩᱭ ᱠᱟᱛᱮ ᱨᱮ ᱦᱚᱸ ᱚᱠᱟ ᱪᱚᱨᱪ ᱥᱟᱶ ᱦᱚᱸ ᱥᱟᱹᱜᱟᱹᱭ ᱫᱚ ᱛᱟᱭ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱫᱷᱟᱣ ᱟᱡᱤᱡ ᱢᱤᱫ ᱡᱚᱴᱟᱣ ᱜᱮ ᱟᱡᱟᱜ ᱫᱷᱚᱨᱚᱢ ᱪᱮᱛᱟᱱ ᱨᱮ ᱩᱭᱦᱟᱹᱨ ᱤᱫᱤ ᱠᱟᱛᱮ ᱠᱩᱞᱤ ᱠᱮᱫᱮᱭᱟ ᱾ ᱞᱤᱝᱠᱚᱱ ᱮ ᱢᱮᱱ ᱨᱩᱣᱟᱹᱲ ᱠᱮᱜᱼᱟ, "ᱟ.ᱰᱤ ᱢᱟᱬᱟᱝ ᱨᱮ ᱤᱸᱰᱤᱭᱟᱱᱟ ᱨᱮ ᱤᱧ ᱢᱤᱫ ᱦᱟᱲᱟᱢ ᱦᱚᱲ ᱥᱟᱶ ᱤᱧ ᱧᱟᱯᱟᱢ ᱞᱮᱱᱟ, ᱡᱟᱦᱟᱸᱭ ᱫᱚ ᱱᱚᱣᱟᱭ ᱢᱮᱱᱮᱫ ᱛᱟᱦᱮᱸᱫ , 'ᱤᱧ ᱛᱤᱱ ᱡᱚᱦᱚᱜ ᱵᱩᱜᱤᱧ ᱠᱟ.ᱢᱤᱭᱟ, ᱮᱱᱠᱷᱟᱱ ᱟ.ᱰᱤ ᱱᱟᱯᱟᱭ ᱤᱧ ᱟ.ᱭᱠᱟ.ᱣᱟ ᱟᱨ ᱛᱤᱱ ᱡᱚᱦᱚᱜ ᱵᱟ.ᱲᱤᱡ ᱤᱧ ᱠᱟ.ᱢᱤᱭᱟ, ᱤᱧ ᱟ.ᱭᱠᱟ.ᱣ ᱦᱚᱸ ᱟ.ᱰᱤ ᱵᱟ.ᱲᱤᱡ ᱜᱮᱧ ᱟ.ᱭᱠᱟ.ᱣᱟ ᱾'" ᱱᱚᱣᱟ ᱜᱮ ᱤᱧᱟᱜ ᱫᱷᱚᱨᱚᱢ ᱫᱚ ᱾

ᱵᱟᱨᱦᱮ ᱡᱚᱱᱚᱲ
 Abraham Lincoln: A Resource Guide from the Library of Congress
 "Life Portrait of Abraham Lincoln", from C-SPANs American presidents: Life Portraits, June 28, 1999
 "Writings of Abraham Lincoln" from C-SPANs American Writers: A Journey Through History
 Abraham Lincoln: Original Letters and Manuscripts – Shapell Manuscript Foundation
 Lincoln/Net: Abraham Lincoln Historical Digitization Project  – Northern Illinois University Libraries
 Teaching Abraham Lincoln  – National Endowment for the Humanities
 In Popular Song:Our Noble Chief Has Passed Away by Cooper/Thomas
ᱥᱟ.ᱠᱷᱭᱟ.ᱛ